2009R1291 — SL — 01.01.2013 — 002.002

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





popravljena z:









▼B

UREDBA KOMISIJE (EU) št. 1291/2009

z dne 18. decembra 2009

o izboru poročevalskih kmetijskih gospodarstev za določitev dohodkov kmetijskih gospodarstev







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1217/2009 z dne 30. novembra 2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski skupnosti ( 1 ) in zlasti členov 5(4), 6(5) in 7(2) Uredbe, ob upoštevanju naslednjega: (1) Uredba Komisije (EGS) št. 1859/82 z dne 12. julija 1982 o izboru poročevalskih kmetijskih gospodarstev za določitev dohodkov kmetijskih gospodarstev ( 2 ) je določila prag za ekonomsko velikost kmetijskih gospodarstev in število poročevalskih kmetijskih gospodarstev za izvajanje Uredbe (ES) št. 1217/2009. (2) Uredba Komisije (ES) št. 1242/2008 z dne 8. decembra 2008 o določitvi tipologije Skupnosti za kmetijska gospodarstva ( 3 ) je uvedla nov pojem „ekonomska velikost“, ki se zdaj izraža v eurih, in spremenila nekaj drugih meril tipologije. (3) Na podlagi spremembe, uvedene z Uredbo Sveta (ES) št. 1791/2006 ( 4 ), je treba upoštevati enote, ki pripadajo Bolgariji in Romuniji. Za izboljšanje natančnosti je treba napraviti nekaj dodatnih sprememb Uredbe (EGS) št. 1859/82. Zato bi bilo treba Uredbo (EGS) št. 1859/82 zaradi večje jasnosti razveljaviti in nadomestiti s to uredbo. (4) Poročevalska kmetijska gospodarstva morajo biti izbrana v vsaki enoti na enoten način in v ta namen je treba določiti podrobna pravila za izvajanje zadevnih določb Uredbe (ES) št. 1217/2009. (5) Kmetijska gospodarstva, ki jih je treba preučiti v zvezi z mrežo računovodskih podatkov s kmetijskih gospodarstev, spadajo na področje spremljanja strukturnih raziskav in skupnostnih ali nacionalnih popisov kmetijskih gospodarstev. (6) Podatki, razpoložljivi za izdelavo načrta za izbor kmetijskih gospodarstev (načrta vzorčenja) za vsako obračunsko leto in razlike v kmetijskih razmerah med različnimi državami članicami zahtevajo, da se sprejmejo pragovi ekonomske velikosti, ki so različni za različne države članice, včasih pa celo za različne enote. (7) Izkušnje kažejo, da je delovanje mreže podatkov olajšano, če se lahko število poročevalskih kmetijskih gospodarstev, izbranih na enoto, spreminja za do 20 %, če to ne pomeni zmanjšanja celotnega števila poročevalskih kmetijskih gospodarstev na državo članico. (8) Ker je finančno poslovodenje takega ukrepa zahtevno, se z Uredbo Komisije (EGS) št. 1915/83 z dne 13. julija 1983 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev ( 5 ) uvaja za vsako državo članico omejitev glede skupnega števila ustrezno izpolnjenih poročil s kmetijskih gospodarstev, upravičenih do financiranja Skupnosti. Zaradi jasnosti in skladnosti bi se moralo to odražati v tej Uredbi. Prožnost glede števila poročevalskih kmetijskih gospodarstev na enoto bi morala biti dovoljena, če se spoštuje skupno število poročevalskih kmetijskih gospodarstev zadevne države članice. (9) Načrt vzorčenja bi moral vsebovati določeno najmanjše število elementov, da bi bil dovolj uporaben glede na cilje mreže računovodskih podatkov s kmetij, ki jih je treba oceniti. (10) Za namene načrta vzorčenja bi bilo treba področje raziskave razslojiti glede na enote, naštete v Prilogi k Uredbi (ES) št. 1217/2009 ter glede na tipe kmetovanja in razrede ekonomske velikosti, opredeljene v Uredbi (ES) št. 1242/2008. (11) Načrt vzorčenja bi bilo treba izdelati pred začetkom ustreznega obračunskega leta, da bi bil lahko odobren, preden se uporabi za izbor poročevalskih kmetijskih gospodarstev. Vendar za obračunsko leto 2010 potrebujejo države članice daljše obdobje za izdelavo načrta vzorčenja, ker vsi potrebni referenčni viri niso dostopni dovolj zgodaj prej. Zato je primerno določiti drugačen časovni rok za obveščanje o načrtu vzorčenja za navedeno obračunsko leto. (12) Ker se Uredba (ES) št. 1242/2008 uporablja od obračunskega leta 2010 naprej, bi se morala ta Uredba uporabljati od istega leta naprej. (13) Ukrepi, določeni v tej uredbi, so v skladu z mnenjem Odbora Skupnosti za mrežo knjigovodskih podatkov s kmetijskih gospodarstev – ob upoštevanju naslednjega: SPREJELA NASLEDNJO UREDBO:







Člen 1

Opredelitev pojmov

Za namene te Uredbe se uporabljajo naslednje opredelitve:

(a) „kmetijsko gospodarstvo“ pomeni kmetijsko podjetje, kakor je opredeljeno v zvezi s kmetijskimi raziskavami in popisi Skupnosti;

(b) „tipologija“ pomeni tipologijo Skupnosti za kmetijska gospodarstva, določeno v Uredbi (ES) št. 1242/2008.

Člen 2

Prag ekonomske velikosti

Za obračunsko leto 2010 (obdobje 12 zaporednih mesecev z začetkom med 1. januarjem 2010 in 1. julijem 2010) in za naslednja obračunska leta je prag ekonomske velikosti iz člena 5 Uredbe (ES) št. 1217/2009 naslednji:

— Belgija : 25 000 EUR

— Bolgarija : 2 000 EUR

— Češka republika : 8 000 EUR

— Danska : 15 000 EUR

— Nemčija : 25 000 EUR

— Estonija : 4 000 EUR

▼M1

— Irska : 8 000 EUR

▼B

— Grčija : 4 000 EUR

— Španija : 4 000 EUR

▼M1

— Francija (z izjemo Guadeloupe, Martinique in Reunion) : 25 000 EUR

— Francija (samo Guadeloupe, Martinique in Reunion) : 15 000 EUR

▼B

— Italija : 4 000 EUR

— Ciper : 4 000 EUR

— Latvija : 4 000 EUR

— Litva : 4 000 EUR

— Luksemburg : 25 000 EUR

— Madžarska : 4 000 EUR

— Malta : 4 000 EUR

— Nizozemska : 25 000 EUR

— Avstrija : 8 000 EUR

— Poljska : 4 000 EUR

— Portugalska : 4 000 EUR

— Romunija : 2 000 EUR

— Slovenija : 4 000 EUR

▼M2

— Slovaška : 25 000 EUR

▼B

— Finska : 8 000 EUR

— Švedska : 15 000 EUR

— Združeno kraljestvo (razen Severne Irske) : 25 000 EUR

— Združeno kraljestvo (samo Severna Irska) : 15 000 EUR

Člen 3

Število poročevalskih kmetij

Število poročevalskih kmetijskih gospodarstev na državo članico in na enoto je določeno v Prilogi.

Število poročevalskih kmetijskih gospodarstev, izbranih v vsaki enoti, se lahko za 20 % razlikuje od tistega v Prilogi, če se spoštuje skupno število poročevalskih kmetijskih gospodarstev zadevne države članice.

Člen 4

Načrt vzorčenja

Načrt za izbor poročevalskih kmetijskih gospodarstev mora zagotoviti reprezentativnost poročevalskih kmetijskih gospodarstev kot celote.

Ta načrt vključuje:

(a) elemente, na katerih je osnovan: — podrobne podatke o statističnih referenčnih virih, — postopke za razslojitev področja raziskave glede na enote, naštete v Prilogi k Uredbi (ES) št. 1217/2009, ter glede na tipe kmetovanja in razrede ekonomske velikosti, opredeljene v tipologiji, — postopke za določanje načina izbiranja za posamezen sloj, — postopke za izbor poročevalskih kmetijskih gospodarstev;

(b) razdelitev kmetijskih gospodarstev na področju raziskave glede na tipe kmetovanja in razrede ekonomske velikosti, opredeljene v tipologiji (vsaj glede na glavne tipe), in

(c) število poročevalskih kmetijskih gospodarstev, ki se izberejo za vsak sprejet sloj.

Člen 5

Uradno obveščanje

Vsako leto države članice pošljejo Komisiji načrt vzorčenja iz člena 4 najmanj dva meseca pred začetkom obračunskega leta, na katero se nanaša.

Vendar ga za obračunsko leto 2010 pošljejo najpozneje en mesec pred začetkom obračunskega leta.

Pošljejo ga elektronsko prek informacijskih sistemov, danih na voljo pristojnim organom s strani Komisije ali držav članic.

Oblika in vsebina informacij, ki se sporočajo, so v skladu z modeli, ki se državam članicam dajo na voljo prek informacijskih sistemov. Navedeni modeli in metode, ki naj se uporabijo, se prilagodijo in posodobijo po tem, ko se o tem obvesti Odbor Skupnosti za mrežo računovodskih podatkov s kmetijskih gospodarstev.

Za vnašanje podatkov, povezanih s tem uradnim obveščanjem, v informacijske sisteme in njihovo posodabljanje so odgovorni pristojni organi države članice v skladu s pravicami dostopa, ki jih dodelijo zadevni organi.

Člen 6

Razveljavitev

Uredba (EGS) št. 1859/82 se razveljavi z učinkom od 30. junija 2010.

Sklicevanja na razveljavljeno uredbo se štejejo za sklicevanja na to uredbo.

Člen 7

Začetek veljavnosti in uporaba

Ta uredba začne veljati dvajseti dan po objavi v Uradnem listu Evropske unije.

Uporablja se od obračunskega leta 2010.

Ta uredba je v celoti zavezujoča in se neposredno uporablja v vseh državah članicah.









PRILOGA







Referenčna številka Ime enote Število poročevalskih kmetijskih gospodarstev na obračunsko leto BELGIJA 341 Vlaanderen 720 342 Bruxelles-Brussel — 343 Wallonie 480 Belgija skupaj 1 200 BOLGARIJA 831 Северозападен, (Severozapaden) 346 832 Северен централен, (Severen tsentralen) 358 833 Североизточен, (Severoiztochen) 373 834 Югозападен, (Yugozapaden) 335 835 Южен централен, (Yuzhen tsentralen) 394 836 Югоизточен, (Yugoiztochen) 396 Bolgarija skupaj 2 202 745 ČEŠKA REPUBLIKA 1 417 370 DANSKA 2 150 NEMČIJA 010 Schleswig-Holstein 565 020 Hamburg 97 030 Niedersachsen 1 307 040 Bremen — 050 Nordrhein-Westfalen 1 010 060 Hessen 558 070 Rheinland-Pfalz 887 080 Baden-Württemberg 1 190 090 Bayern 1 678 100 Saarland 90 110 Berlin — 112 Brandenburg 284 113 Mecklenburg-Vorpommern 268 114 Sachsen 313 115 Sachsen-Anhalt 270 116 Thüringen 283 Nemčija skupaj 8 800 755 ESTONIJA 658 ▼M1 380 IRSKA 900 ▼B GRČIJA 450 Makedonija-Trakija 2 000 460 Epir-Peloponez-Ionski otoki 1 350 470 Tesalija 700 480 Kontinentalna Grčija, Egejski otoki, Kreta 1 450 Grčija skupaj 5 500 ŠPANIJA 500 Galicia 450 505 Asturias 190 510 Cantabria 150 515 País Vasco 352 520 Navarra 316 525 La Rioja 244 530 Aragón 676 535 Cataluña 664 540 Illes Balears 180 545 Castilla y León 950 550 Madrid 190 555 Castilla-La Mancha 900 560 Comunidad Valenciana 638 565 Murcia 348 570 Extremadura 718 575 Andalucía 1 504 580 Canarias 230 Španija skupaj 8 700 ▼M1 FRANCIJA leta 2012 od leta 2013 121 Île-de-France 200 190 131 Champagne-Ardenne 370 370 132 Picardie 270 270 133 Haute-Normandie 170 170 134 Centre 410 410 135 Basse-Normandie 240 240 136 Bourgogne 350 340 141 Nord-Pas de Calais 280 280 151 Lorraine 230 230 152 Alsace 200 200 153 Franche-Comté 210 210 162 Pays de la Loire 460 460 163 Bretagne 480 480 164 Poitou-Charentes 360 360 182 Aquitaine 550 550 183 Midi-Pyrénées 480 480 184 Limousin 220 220 192 Rhône-Alpes 480 480 193 Auvergne 370 360 201 Languedoc-Roussillon 430 430 203 Provence-Alpes-Côte d'Azur 430 420 204 Corse 170 170 205 Guadeloupe 65 80 206 Martinique 65 80 207 Reunion 130 160 Francija skupaj 7 620 7 640 ▼B ITALIJA 221 Valle d'Aosta 159 222 Piemonte 598 230 Lombardia 657 241 Trentino 279 242 Alto Adige 262 243 Veneto 741 244 Friuli-Venezia Giulia 549 250 Liguria 559 260 Emilia-Romagna 857 270 Toscana 635 281 Marche 493 282 Umbria 512 291 Lazio 550 292 Abruzzo 444 301 Molise 359 302 Campania 597 303 Calabria 479 311 Puglia 748 312 Basilicata 430 320 Sicilia 672 330 Sardegna 557 Italija skupaj 11 137 740 CIPER 500 770 LATVIJA 1 000 775 LITVA 1 000 350 LUKSEMBURG 450 ▼C1 MADŽARSKA 767 Alföld 1 016 768 Dunántúl 675 764 Észak-Magyarország 209 Madžarska skupaj 1 900 ▼B 780 MALTA 536 360 NIZOZEMSKA 1 500 660 AVSTRIJA 2 000 POLJSKA 785 Pomorze in Mazury 1 860 790 Wielkopolska in Śląsk 4 350 795 Mazowsze in Podlasie 4 490 800 Małopolska in Pogórze 1 400 Poljska skupaj 12 100 PORTUGALSKA 615 Norte e Centro 1 233 630 Ribatejo e Oeste 351 640 Alentejo e Algarve 399 650 Açores e Madeira 317 Portugalska skupaj 2 300 ROMUNIJA 840 Nord-Est 852 841 Sud-Est 1 074 842 Sud-Muntenia 1 008 843 Sud-Vest-Oltenia 611 844 Vest 703 845 Nord-Vest 825 846 Centru 834 847 București-Ilfov 93 Romunija skupaj 6 000 820 SLOVENIJA 908 ▼M2 810 SLOVAŠKA 562 ▼B FINSKA 670 Etelä-Suomi 461 680 Sisä-Suomi 251 690 Pohjanmaa 221 700 Pohjois-Suomi 167 Finska skupaj 1 100 ŠVEDSKA 710 Ravnine južne in osrednje Švedske 637 720 Gozdarska območja in mešana kmetijska in gozdarska območja južne in osrednje Švedske 258 730 Območja severne Švedske 130 Švedska skupaj 1 025 ZDRUŽENO KRALJESTVO 411 Anglija — severna regija 420 412 Anglija — vzhodna regija 650 413 Anglija — zahodna regija 430 421 Wales 300 431 Škotska 380 441 Severna Irska 320 Združeno kraljestvo skupaj 2 500